বগুড়া সংবাদ ডট কম : শিব শঙ্কর স্মৃতি পরিষদের আয়োজনে বুধবার বিকেলে শহরের চেলোপাড়ায় দূর্জয় ক্লাব মন্দির প্রাঙ্গনে গরীব ও অসহায় মানুষের মাঝে বস্ত্র বিতরণ অনুষ্ঠানে বগুড়া পুলিশ সুপার আসাদুজ্জামান বিপিএম বলেছেন, ধর্ম যার যার উৎসব সবার মাননীয় প্রধানমন্ত্রীর এই কথায় আজ সারাদেশে সকল শ্রেণীপেশার মানুষ আনন্দঘনভাবে পূজা উদযাপন করছে। তিনি বলেন সমাজের সকল শ্রেনীপেশার মানুষ যদি অসহায়দের সাহায্য করে তাহলে আমাদের সমাজে কোন বৈষম্য থাকবে না এবং সকলে একসাথে উৎসব উদযাপন করতে পারবে। সেই সাথে তিনি সাধারন মানুষকে নির্ভয়ে ও উৎসবমুখর পরিবেশে পূজা উদযাপন করার আহবান জানিয়ে সার্বিক নিরাপত্তার নিশ্চিতের প্রতিশ্রুতি দেন।